যেমন স্ট্রেপ্টোকক্কাস নিউমোনিয়া (Streptococcus pneumoniae) নামক ব্যক্টেরিয়াটির কথা ধরা যাক। ব্যক্টেরিয়াটি সচরাচর আমাদের নাসারন্ধ্র ও শ্বাসনালীর মধ্যে বসবাস করে। বেশিরভাগ সময় এরা নিরীহ হলেও ব্যক্টেরিয়াটি ঘটনাক্রমে নিষ্ক্রিয় যাত্রী থেকে সক্রিয় ঘাতকে রূপান্তরিত হতে পারে। ফলে নিউমোনিয়া, মেনিনজাইটিস, পচন ও অন্যান্য রোগ হতে পারে। রোগ-প্রতিরোধ ব্যবস্থা দূর্বল এমন ব্যক্তির মধ্যেই সাধারণত এ ঘটনাগুলো ঘটে। অধিকাংশ ক্ষেত্রে এটি ব্যক্টিরেয়াটির একটি বিশেষ প্রকরণের (Strain) ভুলের কারণে হয়। এ বিশেষ প্রকরণটি জটিল সুগার-অণুর মোটা আস্তরণে আবৃত থাকে। এ আবরণ অনেকটা বর্মের মতো যা তাদের মানব রোগ-প্রতিরোধ ব্যবস্থা থেকে রক্ষা করে।